Publication: Magyar Közlöny
Issue: MK-2010-60 (Year: 2010, Number: 60)
Era: contemporary
Section: csomagolásáról, jelölésérõl, tárolásáról és szállításáról szóló 89/2004. (V. 15.) FVM rendelet (a továbbiakban: R.)
Paragraph Index: 425

(5) A R. 30. § (1) bekezdése helyébe a következõ rendelkezés lép: „(1) A növényvédõ szer csomagolóeszköz (a továbbiakban: csomagolóeszköz) külsõ megjelenésének olyannak kell lennie, hogy más anyaggal (gyógyszer, élelmiszer, háztartási vegyi anyag) a növényvédõ szert ne lehessen összetéveszteni. A csomagolóeszköz termékcímkéjén (a továbbiakban: címkéjén) fel kell tüntetni „Gyermekek elõl el kell zárni” feliratot, amennyiben az engedélyokirat erre vonatkozó S-mondatot nem tartalmaz, illetve meg kell felelnie az anyagok és keverékek osztályozásáról, címkézésérõl és csomagolásáról, a 67/548/EGK és az 1999/45/EK irányelv módosításárólés hatályon kívül helyezésérõl,valamint az 1907/2006/EK rendelet módosításárólszóló 2008. december 16-i 1272/2008/EK európai parlamenti és tanácsi rendelet II. mellékletének 4. részében foglalt elõírásnak. Címkének minõsül a növényvédõ szer valamennyi csomagolóeszközére,vagy külsõ és belsõ csomagolóanyagáraletörölhetetlen módon rányomtatott, vagy grafikus úton elõállított, illetve az (5) bekezdésben szereplõ kiszerelések esetén az azt kísérõ nyomtatott vagy szemléltetõ anyag is. A címke részének kell tekinteni a levehetõ vagy elkülöníthetõ tájékoztatót (például: részletes használati utasítás, mellékelt útmutató), valamint minden további külsõ és belsõ csomagolás feliratozását. Ezeket forgalomba kerülése elõtt a készítmény valamennyi kiszerelésére be kell nyújtani nyomtatott (eredeti méretben) és elektronikus formában.”

Source: https://magyarkozlony.hu/hivatalos-lapok/2e90390c97dcf9c3967b2c8d258d15641769e35d/dokumentumok/b629672eeb5d7598a773d106d577310e9adadb38/letoltes